wickkiey/tamil-wikipedia-chunked huggingface dataset:
# திருநீற்று வேளாளர்

## உணவு மற்றும் திருமண முறை

### உணவு முறை

திருநீற்று வெள்ளாளர்கள் சுத்த சைவ உணவையே உண்கின்றனர்,
குல தெய்வங்களுக்கு கூட சைவ படையல் மட்டுமே படைக்கின்றனர்.
# திருநீற்று வேளாளர்

## உணவு மற்றும் திருமண முறை

### திருமண முறை

இவர்கள் கோத்திரம் என்பதை கிளை என்ற முறையில் பயன்படுத்தி வருகின்றனர் தற்பொழுதும். கிளை பார்த்து தான் திருமணம் புரிகின்றனர்.
பங்காளி கிளைகளுக்குள் திருமணம் புரிவதில்லை.
# திருநீற்று வேளாளர்

## உணவு மற்றும் திருமண முறை

### தாலியின் பெயர்

திருநீற்று வெள்ளாளர்கள் பயன்படுத்தும் தாலியின் பெயர் பாப்பாரத்தாலி ஆகும்.
# திருநீற்று வேளாளர்

## சமயம்

இவர்கள் இந்து மதத்தில் ஒரு பிரிவான சைவ சமயத்தை மட்டுமே பின்பற்றுகின்றனர். இவர்கள் சைவ மடங்களுக்கு சென்று தீட்சை பெறுகின்றனர். இவர்கள் தீவிர சைவர்கள் ஆவர்.
# திருநீற்று வேளாளர்

## திருநீற்று வெள்ளாளர்களின் கோத்திரங்கள் (கிளைப்பெயர்கள்)

- தோட்டாரம் (தொண்டைமான்) கிளை
- வழிகொண்டான் கிளை
- வளம்பெத்தான் கிளை
- வாடாபுரி கிளை
- நந்தங்கிளை
- காக்கா கிளை
- பொறிச்சான்கிளை
- ஆணைக்காரன் கிளை
# திருநீற்று வேளாளர்

## மேலும் பார்க்க

- ஆரிய வேளாளர்
- சோழிய வெள்ளாளர்
- ஆதிகாராள வேளாளர்
- சேரகுல வேளாளர்
- பாண்டிய வெள்ளாளர்
- கொங்கு வேளாளர்
- நன்குடி வேளாளர்
# தேரு மல்லேசுவரர் கோயில், ஹிரியூர்

**தேரு மல்லேசுவரர் கோயில்** (*Teru Malleshvara Temple*) என்பது இந்திய மாநிலமான கர்நாடகாவில் வரலாற்று முக்கியத்துவம் வாய்ந்த சித்ரதுர்கா நகரத்திற்கு அருகிலுள்ள ஹிரியூர் நகரில் உள்ள ஒரு விஜயநகர காலக் கோயில் ஆகும். ஹிரியூர் வேதவதி ஆற்றின் வலது கரையில் அமைந்துள்ளது. "தேரு மல்லேஸ்வரர்" திருவிழா, ஆண்டுதோறும் சனவரி அல்லது பிப்ரவரி மாதங்களில் பௌர்ணமியில் தொடங்கி ஒரு வாரத்திற்கு கொண்டாடப்படுகிறது. இந்தியத் தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக இக்கோயில் உள்ளது
# தேரு மல்லேசுவரர் கோயில், ஹிரியூர்

## கட்டிடக்கலை

இந்த கோயில் திராவிடக் கட்டிடக்கலை பாணியிலான கட்டிடக்கலைகளுடன் உயரமான கோபுரத்துடன் காணப்படுகிறது. நுழைவு மண்டபத்தின் மேற்கூரையில் "சிவபுராணம்" (இந்து சைவ காவியம்) மற்றும் இராமாயணம் (இந்து வைணவ காவியம்) ஆகியவற்றின் காட்சிகளை சித்தரிக்கும் சுவரோவியங்கள் உள்ளன.
# எம். ஆர். காந்தி

**மாவிளை இராமசாமி நாடார் காந்தி** (*Mavilai Ramasamy Nadar Gandhi*) இந்திய அரசியல்வாதியும் தமிழ்நாடு சட்டப்பேரவை உறுப்பினரும் ஆவார். இவர் தமிழ்நாடு கன்னியாகுமரி மாவட்டம் கீழமாவிலை, இராஜாக்கமங்கலம் ஊராட்சியைச் சேர்ந்தவர். இவருக்கு 75 வயதாகிறது. இவர் பாரதிய ஜனதா கட்சி அரசியல்வாதி ஆவார். 2021 தமிழ்நாடு சட்டமன்றத் தேர்தலில் நாகர்கோவில் சட்டமன்றத் தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். இவர் இந்துத்துவா இயக்கத்திற்காக திருமணம் செய்து கொள்ளாதவர்.
# எம். ஆர். காந்தி

## அரசியல் வரலாறு

1967-இல் பாரதிய ஜனசங்கத்தின் கன்னியாகுமரி மாவட்டத் தலைவராக இருந்தார். 1968 முதல் 1970 வரை ஜன சங்க கட்சியின் தென் மண்டல அமைப்பாளராகவும், 1970 முதல் 1975 வரை ஜனசங்க மாநில செயலாளராகவும் இருந்துள்ளார். 1975-இல் மிசா கால கட்டத்தில் ஒன்றரை ஆண்டுகள் சிறையில் இருந்தவர். 1980-இல் தமிழ்நாடு பாரதிய ஜனதா கட்சியின் அமைப்புக்குழு உறுப்பினராகவும், 1981 முதல் 1986 வரை பாரதிய ஜனதா கட்சியின் மாநில செயலாளராகவும், 1986 முதல் 1992 வரை மாநில பொது செயலாளராகவும், 2000-ஆம் ஆண்டில் பாரதிய ஜனதா கட்சியின் மாவட்ட தலைவராகவும், 2001 முதல் 2006 வரை மாவட்ட ஊராட்சி உறுப்பினராகவும், 2017 முதல் 2020 வரை பாரதிய ஜனதா கட்சியின் மாநில துணைத்தலைவராகவும், 2020 முதல் பாரதிய ஜனதா கட்சியின் தேசிய பொதுக்குழு உறுப்பினராக இருந்தார். 2021 சட்டமன்றத் தேர்தலில் நாகர்கோவில் தொகுதியில் வெற்றி பெற்றார்.
# எம். ஆர். காந்தி

## தேர்தல் வரலாறு

எம். ஆர். காந்தி 1980-இல் நாகர்கோவில் தொகுதி, 1984-இல் குளச்சல் தொகுதி, 2006-இல் குளச்சல் தொகுதி, 2011-இல் கன்னியாகுமரி தொகுதி, 2016-இல் நாகர்கோவில் சட்டமன்ற தொகுதியில் போட்டியிட்டு தோல்வி அடைந்தார். தற்போது நடைபெற்ற 2021 சட்டமன்ற தேர்தலில் 6வது முறையாக நாகர்கோவில் சட்டமன்றத் தொகுதியில் போட்டியிட்டு வெற்றி பெற்றுள்ளார். இவர் 1989-இல் நாகர்கோவில் மக்களவைத் தொகுதியில் பாரதிய ஜனதா கட்சி சார்பில் போட்டியிட்டு இரண்டாம் இடம் பெற்றார். 2021 சட்டமன்றத் தேர்தலில் நாகர்கோவில் சட்டமன்ற தொகுதியில் முதல் முறையாக பாரதிய ஜனதா கட்சி வெற்றி பெற்றுள்ளது. அந்த கட்சி சார்பில் போட்டியிட்ட எம்.ஆர்.காந்தி 88 ஆயிரத்து 804 வாக்குகள் பெற்று வெற்றி பெற்றுள்ளார். இவருக்கு அடுத்த படியாக திமுக வேட்பாளர் சுரேஷ்ராஜன், 77 ஆயிரத்து 135 வாக்குகள் பெற்றுள்ளார்.
# நந்தா கோட்

1905 ஆம் ஆண்டில் நந்தா கோட் மலையேறும் முதல் முயற்சி டி.ஜி. லாங்ஸ்டாஃப் என்பவரால் மேற்கொள்ளப்பட்டது. அவர் லாவன் பள்ளத்தாக்கு அல்லது லாவன் பனிப்பாறை வழியாக சென்றார். யாச்சி ஹொட்டா என்ற ஜப்பானியரின் தலைமையிலான அணி 1936 ஆம் ஆண்டில் முதன் முதலில் உச்சியைத் தொட்டது.  
நந்தா கோட்டின் வெளிப்புறத்தில் அமைந்துள்ள துணைப்பிரிவுகள் பின்வருமாறு:  
- சாங்குச், 6,322 மீ (20,741 அடி)
- குச்செலா துரா, 6,294 மீ (20,650 அடி)
- நந்தபனெர் (அல்லது நந்தபனார்), 6,236 மீ (20,459 அடி)
- தாங்தால், 6,050 மீ (19,849 அடி)
- லெஸ்பா துரா (அல்லது லாஸ்பா துரா), 5,913 மீ (19,400 அடி)
- லாம்சீர், 5,662 மீ (18,576 அடி)
# நந்தா கோட்

## நந்தா தேவி / நந்தா கோட் அணுசக்தி சர்ச்சை

திபெத்தில் சீன அணுக்கரு ஆயுதங்களின் நடவடிக்கைகளை கண்காணிக்க நந்தா தேவி மலையுச்சியில் ஒரு கண்காணிப்பு சாதனத்தை நிறுவும் நோக்கத்துடன் 1965 ஆம் ஆண்டில் இந்திய -அமெரிக்க குழுவினரால் ஒரு இரகசிய பணி தொடங்கப்பட்டது. பணி தொடங்கப்பட்ட சிறிது காலத்திலேயே, அங்கு மின்சாரம் வழங்க வடிவமைக்கப்பட்ட தெர்மோநியூக்ளியர் ஜெனரேட்டர் ஒரு பனிப் புயலின் போது தாக்கப்பட்ட்டது. இதனால் அந்த பகுதியில் கதிரியக்க மாசு ஏற்பட்டிருக்கலாம் அச்சங்கள் எழுந்தது. இழந்த கருவியைக் கண்டுபிடித்து மீட்க 1966-1968க்கு இடையில் குறைந்தது மூன்று பயனற்ற முயற்சிகளைத் தொடர்ந்து, 1968ஆம் ஆண்டில் இதேபோன்ற ஒரு சாதனம் நந்தா கோட் மீது மீண்டும் நிறுவப்பட்டது என்று கூறப்படுகிறது. ஒரு தசாப்தத்திற்கும் மேலான இந்த ரகசியத்திற்குப் பிறகு, இந்தக் கதை 1978ஆம் ஆண்டில் இந்தியச் செய்தி ஊடகங்களின் காதுகளுக்கு எட்டியது. இந்த பயணங்கள் குறித்தும், கதிரியக்கப் பொருட்களின் எச்சங்கள் நந்தா கோட் அருகே இன்றுவரை இருக்கிறதா என்றும் விவாதம் நடைபெற்று வருகிறது.
# ஜி. எம். குமார்

**ஜி. எம். குமார்** (*G. M. Kumar*) என்பவர் ஒரு இந்திய திரைப்பட இயக்குநரும், நடிகரும் ஆவார். இவர் குறிப்பாக தமிழ் படங்களில் பணியாற்றியுள்ளார்.
# ஜி. எம். குமார்

## தொழில்

குமார் சிவாஜி புரொடக்சன்சின் தயாரிப்பில், பிரபு முக்கியக் கதாபாத்திரத்தில் நடித்த *அறுவடை நாள்* (1986) படத்தை இயக்கி இயக்குநராக அறிமுகமானார். இப்படம் நல்ல விமர்சனங்களைப் பெற்றது. இது குமார் பல படங்களை உருவாக்க வாய்ப்புகளைப் பெற்றுத் தந்தது. இருப்பினும் இளையராஜாவை இசையமைப்பாளராக நியமிக்க விரும்பாத தயாரிப்பாளர்களின் படங்கள் பலவற்றை நிராகரித்ததாக குறிப்பிட்டார். இதனால் இவரது வணிக மதிப்பு கணிசமாகக் குறைந்து. இவரது ஆரம்ப வெற்றிக்குப் பிறகு மூன்று திரைப்படங்களை மட்டுமே இயக்கினார். *உருவம்* படத்தை இயக்கி, தயாரிக்க எடுத்த முடிவானது இவரை திவால் நிலைக்கு தள்ளியது. பாரதிராஜாவின் *கேப்டன் மகள்* (1992) படத்தில் எதிர்மறை பாத்திரத்தில் நடிகராக அறிமுகமானார். பின்னர் ஆவணப்படங்களை உருவாக்குவதற்கும் மானுடவியல் குறித்து அறிவதற்குமான பணிகளில் ஈடுபட்டார். 2000 களின் முற்பகுதியில், இவர் மீண்டும் திவாலாகும் நிலையின் விளிம்பில் இருந்தார். மேலும் *ராமச்சந்திரா,* வெளியிடப்படாத *சிவலிங்கம் ஐ. பி. எஸ்* உள்ளிட்ட படங்களில், சிறு வேடங்களில் நடிக்க ராஜ்கபூர் இவரை தேர்வு செய்தார். பின்னர் ஷங்கரின் தயாரிப்பு நிறுவனத்தால் தயாரிக்கபட்ட *வெயில்* (2006) படத்தில் நடிக்கும் வாய்ப்பைப் பெற்றார்.  
மேலும் இவரை *அவன் இவானில்* *ஹைனெஸ்* என்ற கதாபாத்திரத்தில் நடிக்க பாலா அணுகினார். அப்படத்தில் இவரது நடிப்பு இவருக்கு சிறந்த துணை நடிகருக்கான விஜய் விருதுக்கான பரிந்துரையைப் பெற்றுத்தந்தது. விமர்சகர்கள் இவரது நடிப்பை "ரிவெர்டிங்" என்று அழைத்தனர். இருப்பினும் படம் சராசரி விமர்சனங்களை மட்டுமே பெற்றது.
# ஜி. எம். குமார்

## திரைப்படவியல்

### நடிகராக

| 1993 | *கேப்டன் மகள்* |  |
| --- | --- | --- |
| 2002 | *காதல் வைரஸ்* | அவராகவே |
| 2003 | *ராமச்சந்திரா* | குமார் |
| 2005 | *தொட்டி ஜெயா* |  |
| 2006 | *வெயில்* | மாயண்டி தேவர் |
| 2007 | *மச்சக்காரன்* | ராஜங்கம் |
| *மலைக்கோட்டை* |  |  |
| 2008 | *ஆயுதம் செய்வோம்* | அண்ணாச்சி |
| *குருவி* | பாய் |  |
| 2009 | *மாயாண்டி குடும்பத்தார்* | விருமண்டி |
| *தீ* | ஜே.பி. |  |
| 2010 | *மாத்தி யோசி* |  |
| *மிளகா* |  |  |
| 2011 | *அவர்களும் இவர்களும்* | சின்னசாமி |
| *அவன் இவன்* | ஜமீன்தார் தீர்த்தபதி (ஹைனஸ்) | பரிந்துரை, சிறந்த துணை நடிகருக்கான விஜய் விருது |
| *வேலூர் மாவட்டம்* |  |  |
| 2013 | *சந்தமாமா* |  |
| 2014 | *ஜகஜால பூஜபல தெனாலிராமன்* |  |
| *அப்புச்சி கிராமம்* |  |  |
| 2015 | *சண்டமாருதம்* |  |
| *அகத்திணை* | அய்யனாரின் தந்தை |  |
| *யட்சன்* |  |  |
| 2016 | *தாரை தப்பட்டை* | சாமிபுலவன் |
| *என்னமா கதவுடுறானுங்க* |  |  |
| 2017 | *சரவணன் இருக்க பயமேன்* |  |
| *திறப்பு விழா* |  |  |
| *எண்பத்தெட்டு* |  |  |
| *வேலையில்லா பட்டதாரி 2* | செட்டியார் | தமிழ், தெலுங்கு இருமொழி படம் |
| *கிடா விருந்து* |  |  |
| 2018 | *ஜருகண்டி* |  |
| 2019 | *நான் அவளை சந்தித போது* |  |
| 2021 | *சிதம்பரம் ரயில்வேகேட்* |  |
| *கர்ணன்* | துரியோதனன் |  |
# ஜி. எம். குமார்

## திரைப்படவியல்

### இயக்குநராக

| 1986 | *அறுவடை நாள்* |
| --- | --- |
| 1989 | *பிக்பாக்கெட்* |
| 1991 | *இரும்பு பூக்கள்* |
| *உருவம்* |  |
# ஜி. எம். குமார்

## திரைப்படவியல்

### எழுத்தாளராக

| 1985 | *கன்னிராசி* |
| --- | --- |
| 1985 | *காக்கிசட்டை* |
| 1990 | *மை டியர் மார்த்தாண்டன்* |
# ஜி. எம். குமார்

## தொலைக்காட்சி

- *தேவதையை கண்டேன்* வாசுதேவனின் தாத்தாவாக (2017)
- *பூவே உனக்காக* சங்கரலிங்கமாக (2020)
# ஜி. எம். குமார்

## வலைத் தொடர்

| *நவம்பர் ஸ்டோரி* | தமிழ் | தயாரிப்பிற்குப்பிந்தைய நிலை
வலைத் தொடரில் அறிமுக | } |
| --- | --- | --- | --- |
# குவால்தாம்

**குவால்தாம்** (Gwaldam) என்பது இந்தியாவில் உள்ள ஒரு மலை வாழிடம் ஆகும். இது உத்தராகண்டம் மாநிலத்தில் கார்வாலுக்கும் குமாவுனுக்கும் இடையில் அமைந்துள்ளது. கௌசானியிலிருந்து 39 கி.மீ. தொலைவிலுள்ளது.
# குவால்தாம்

## நிலவியல்

குவால்தாம் 30.02 ° வடக்கிலும் 79.57 ° கிழக்கிலும் அமைந்துள்ளது . இது சராசரியாக 1,940 மீட்டர் (6,364 அடி) உயரத்தில் உள்ளது. இது இடைக்கால கத்யூரி மன்னர்களின் தலைநகரான பைஜ்நாத்திலிருந்து 20 கி.மீ தூரத்திலும், நந்தா தேவி ராஜ் ஜாட்டின் புகழ்பெற்ற திருவிழா நடக்குமிடமான குல்சாரியிலிருந்து 25 கி.மீ தூரத்திலும் உள்ளது.  
ஒரு சிறிய நகரம் குவால்தாமின் செழிப்புக்கு முக்கிய காரணம் அது குமாவுன் மற்றும் கார்வால் சந்திப்பில் அமைந்திருப்பதேயாகும். மேலும் இங்கிருந்து பல பாதைகள் வெவ்வேறு பகுதிகளுக்கும் கிராமங்களுக்கும் இட்டுச் செல்கின்றன. இது கத்கோடம் (நைனித்தால்) தொடர் வண்டிப் பாதையிலிருந்து மலையேற்ற பாதையில் லார்ட் கர்சன் டிரெயில் (குவாரி கணவாய்), நந்தா தேவி ராஜ் ஜாட் மற்றும் ரூப்குண்ட் ஆகிய இடங்களுக்குச் செல்லும் மலையேறுபவர்களுக்கான அடிப்படை முகாமாகும். ஒரு காலத்தில் உருளைக் கிழங்கு, ஆப்பிள் வர்த்தகத்திற்கு இது ஒரு மண்டியாக இருந்துள்ளது.
# சத்யஜித்

**சத்யஜித்** எனும் திரைப் பெயரில் அறியப்படும் **சையத் நிஜாமுதீன்** என்பவர் ஒரு இந்திய திரைப்பட நடிகர் ஆவார். இவர் குறிப்பாக கன்னட திரைத்துறையில் இயங்கிவருகிறார். ஒரு நடிகராக சத்யஜித் நடித்த குறிப்பிடத்தக்க படங்களாக புத்னஞ்சா (1995), சிவா மெச்சித கண்ணப்பா (1988), சைத்ரதா பிரேமஞ்சலி (1992), அப்தாமித்ரா (2004) போன்றவை அடங்கும்.
# சத்யஜித்

## தொழில்

சத்யஜித் அறுநூற்று ஐம்பதுக்கும் மேற்பட்ட கன்னட படங்களில் நடித்துள்ளார்.
# சத்யஜித்

## தனிப்பட்ட வாழ்க்கை

சத்யஜித் சோபியா பேகத்தை மணந்தார். இவர்களுக்கு அக்தர் ஸ்லேஹா என்ற மகள் உள்ளார், இவர் பெங்களூரில் தொழில்முறை வானோடி ஆவார். இவர்களின் முதல் மகன் ஆகாஷ் ஜித் கன்னட திரையுலகில் ஒரு நடிகராவார்.
# சி. சரசுவதி

**சி. சரசுவதி** (*C.Saraswathi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மொடக்குறிச்சி தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# சி. சரசுவதி

## கல்வி

இவர் 1968ஆம் ஆண்டு சென்னைப் பல்கலைக்கழகத்தில் மருத்துவம் படித்து மருத்துவராக ஆனார். இவர் 1972-ல் இதே பல்கலைக்கழகத்தில் குழந்தைகள் மருத்துவத்தில் பட்டயப்படிப்பை படித்தார்.
# சி. சரசுவதி

## தொழில்

இவர் ஒரு மருத்துவராக இவரது கணவர் மருத்துவரான சின்னசாமியுடன் சேர்ந்து ஈரோட்டில் *சி. கே. மருத்துவமனை* என்ற பெயரில் மருத்துவமனை நடத்துகிறார். எனவே, சில நேரங்களில், இவர் சி. கே. சரஸ்வதி என்று அழைக்கப்படுகிறார்.
# சி. சரசுவதி

## சட்டமன்ற உறுப்பினர்

2021 ஆம் ஆண்டு தமிழ்நாடு சட்டமன்றத் தேர்தலில் ஈரோடு மாவட்டத்தில் உள்ள மொடக்குறிச்சி சட்டமன்றத் தொகுதியில் போட்டியிட்ட அவர், திமுகவின் முன்னாள் அமைச்சர் சுப்புலட்சுமி ஜெகதீசனை 281 வாக்குகள் வித்தியாசத்தில் வென்றார்.
# சி. சரசுவதி

## சட்டமன்ற உறுப்பினர்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | மொடக்குறிச்சி | பிஜேபி | 78,125 | 43.13 |
# சம்பாவத்

**சம்பாவத்** (*Champawat*) என்பது இந்தியாவின் உத்தராகண்டம் மாநிலத்தில் சம்பாவத் மாவட்டத்திலுள்ள ஒரு நகரம் ஆகும். ஒரு நகராட்சியான இது சம்பாவத் மாவட்டத்தின் நிர்வாக தலைமையகமாகவும் திகழ்கிறது. இந்த நகரம் குமாவுன் இராச்சியத்தின் முன்னாள் தலைநகராக இருந்தது.
# சம்பாவத்

## புராணம் மற்றும் மதம்

சம்பாவத் பகுதியில் விஷ்ணுவின்]] அவதாரங்களில் ஒன்றான கூர்மாவதாரம் (ஆமை அவதாரம்) நடந்ததாக நம்பப்படுகிறது. தற்போது இங்கு சிவபெருமானுக்கு அர்ப்பணிக்கப்பட்ட கிரந்தேசுவர் கோயில் ஒன்று உள்ளது. மகாபாரதப் போரில் இறந்தபின் கடோற்கஜனின் (வீமனுக்கும், இடும்பிக்கும் பிறந்தவன்) தலை இங்கு விழுந்ததாகவும் நம்பப்படுகிறது. கஹ்த்கு மந்திர் என்ற கோயில் கடோற்கஜனுக்கு அர்ப்பணிக்கப்பட்டுள்ளது. மௌராரி என்ற கிராமத்தில் ஷானி மந்திர் (அல்லது மனோகம்னா புராண மந்திர் கௌலா) என்ற புகழ்பெற்ற கோயிலும் உள்ளது.
# சம்பாவத்

## வரலாறு

சம்பாவத்தின் அசல் பெயர் சம்பாவதி என்று கூறப்படுகிறது. இது சம்பாவதி ஆற்றங்கரையில் அமைந்திருப்பதால் இப்பெயரைப் பெற்றது. இந்த பிராந்தியத்தின் மேற்கில் தோன்கோட் என்ற கோட்டை இருந்தது. அங்கு உள்ளூர் ரவுத் மன்னர்கள் வசித்து வந்தனர். சம்பாவதி ஆற்றுப் பள்ளத்தாக்கில் ஏழு பழங்காலக் கோயில்கள் உள்ளன: பாலேசுவர், கிரந்தேசுவர், தட்கேசுவர், ரிசினேசுவர்,திக்தேசுவர், மல்லரேசுவர் மற்றுசுவர் கோயில் மிக முக்கியமானதாக கருதப்படுகிறது. குருபாதுகா என்ற உள்ளூர் காவியத்தின் படி, நாகர்களின் சகோதரியான சம்பாவதி, சம்பாவத்தின் பாலேசுவர் கோவிலுக்கு அருகில் தவம் செய்தார். அவரது நினைவாக, சம்பாவதி கோயில் இன்னும் பாலேசுவர் கோயில் வளாகத்திற்குள் அமைந்துள்ளது. வாயு புராணத்தின் படி, பூரி நாக வம்சத்தின் ஒன்பது மன்னர்களின் தலைநகராக சம்பாவதி இருந்தது.  
சம்பாவத் முன்பு குமாவுனின் சந்த் வம்ச ஆட்சியாளர்களின் தலைநகராக இருந்தது. 12 ஆம் நூற்றாண்டில் சந்த் ஆட்சியாளர்களால் கட்டப்பட்ட பாலேசுவர் கோயில் அற்புதமான கற்களால் செதுக்க்கப்பட்ட படைப்புகளைக் கொண்ட ஒரு சிறந்த நினைவுச்சின்னமாகும்.
# சம்பாவத்

## சம்பாவத் புலி

நானூறுக்கும் மேற்பட்ட மக்களைக் கொன்ற ஒரு ஆட்தின்னி புலிக்கு "சம்பாவத் புலி" எனப் பெயரிடப்பட்டது. 1907 ஆம் ஆண்டில் புகழ்பெற்ற வேட்டைக்காரரான ஜிம் கார்பெட் என்பவரால் சுடப்பட்டது. இவர் முதன்முதலில் வேட்டையாடிய சம்பாவத் புலி மட்டும் 436 ஆவணப்படுத்தப்பட்ட மரணங்களுக்குக் காரணமாக இருந்தது.
# சம்பாவத்

## நிலவியல்

சம்பாவத் வட இந்திய மாநிலமான உத்தராகண்டம் மாநிலத்தின் தென்கிழக்கில் அமைந்துள்ளது. இது குமாவோன் இமயமலையின் கிழக்கு பகுதியில் 1,615 மீட்டர் (5,299 அடி) உயரத்தில் உள்ளது . இது 29.33 ° வடக்கிலும் 80.10 ° கிழக்கிலும் அமைந்துள்ளது . நகரம் உத்தராகண்டம் மாநிலத்தின் சம்பாவத் மாவட்டத்தில் அமைந்துள்ளது. இது பிதௌரகட் மாவட்டத்திலிருந்து உத்தரபிரதேச அரசால் 1997இல் பிரிக்கப்பட்டது.
# சம்பாவத்

## காலநிலை

சம்பாவத் ஈரப்பதமான வெப்பமண்டல காலநிலையை ( கோப்பன் காலநிலை வகைப்பாடு) தனித்துவமான ஈரமான மற்றும் வறண்ட பருவங்களைக் கொண்டுள்ளது. அதன் உயர்ந்த உயரத்தின் காரணமாக, சம்பாவத் வழக்கமாக ஆண்டு முழுவதும் மிகவும் மிதமான காலநிலையை கொண்டுள்ளது. சம்பாவத்தில் ஆண்டின் சராசரி வெப்பநிலை . வெப்பமான மாதம், சராசரியாக, சூன் மாதத்தின் சராசரி வெப்பநிலை . சராசரியாக குளிரான மாதம் சனவரி, சராசரி வெப்பநிலை . சம்பாவத்தில் ஆண்டிற்கான சராசரி மழைவீழ்ச்சி . சராசரியாக அதிக மழை பெய்யும் மாதம் சூலை மழைப்பொழிவு. சராசரியாக குறைந்தபட்ச மழைப்பொழிவு கொண்ட மாதம் நவம்பர் . சராசரியாக 43.8 நாட்கள் மழைப்பொழிவு உள்ளது. ஆகஸ்ட் மாதத்தில் அதிக மழைப்பொழிவு 10.9 நாட்களாகவும், குறைந்தபட்ச மழைப்பொழிவு நவம்பர் மாதத்தில் 0.6 நாட்களாகவும் இருக்கிறது.
# சம்பாவத்

## புள்ளிவிவரங்கள்

சம்பாவத் 2011இல் 4801 என்ற அளவில் அதன் மக்கள் தொகையைக் கொண்டிருந்தது. இது 2001இல் 3958 ஆக இருந்ததில் இருந்து 21.3% அதிகரித்துள்ளது. மொத்த மக்கள்தொகையில், 2,543 ஆண்களும், 2,258 பெண்களும் இருந்தனர்.  
0–6 வயதுடைய குழந்தைகளின் எண்ணிக்கை 554 ஆகும். இது சம்பாவத்தின் மொத்த மக்கள் தொகையில் 11.54% ஆகும். இங்கு, பெண் பாலியல் விகிதம் மாநில சராசரி 963 க்கு எதிராக 888 ஆகும். மேலும், இங்கு குழந்தை பாலியல் விகிதம் 748 ஆகும். நகரத்தின் கல்வியறிவு விகிதம் மாநில சராசரியான 78.82% ஐ விட 91.69% அதிகமாகும். ஆண்களின் கல்வியறிவு 95.91% ஆகவும், பெண் கல்வியறிவு விகிதம் 87.04% ஆகவும் உள்ளது.  
நகரத்தின் மொத்த மக்கள் தொகையில் அட்டவணை சாதி 18.60% ஆகவும், அட்டவணை பழங்குடியினர் 0.94% ஆகவும் உள்ளனர். மொத்த மக்கள்தொகையில், 1,356 பேர் வேலை அல்லது வணிக நடவடிக்கைகளில் ஈடுபட்டுள்ளனர். இதில் 1,103 ஆண்களும், 253 பெண்களாகவும் இருக்கின்றனர். மொத்தம் 1356 உழைக்கும் மக்களில், 95.28% பேர் பிரதான பணியில் ஈடுபட்டுள்ளனர். மொத்த தொழிலாளர்களில் 4.72% பேர் சிறிய வேலைகளில் ஈடுபட்டுள்ளனர்.
# ஆர்சிட்

**ஆர்சிட்** (*ORCID*) ; **திறந்த ஆராய்ச்சியாளர் மற்றும் பங்களிப்பாளர் அடையாளம்**) என்பது அறிவார்ந்த தகவல்தொடர்பு மற்றும் ஆராய்ச்சியாளர்களையும்/ஆய்வாளர்களையும் அவர்களின் ஆய்வுக் கட்டுரை வெளியீட்டையும் (மற்றும் பயனர் வழங்கிய பிற தகவல்) தேடுவதற்கான ஆய்வாளர்கள் மற்றும் பங்களிப்பாளர்களை தனித்தனியாக அடையாளம் காண்பதற்கான ஒரு லாப நோக்கற்ற எண்ணெழுத்து குறியீடாகும்.  
அறிவியல் ஆய்வுக் கட்டுரைகள் அல்லது மானுடவியல் வெளியீடுகளுக்கு ஒரு குறிப்பிட்ட எழுத்தாளரின் பங்களிப்புகளிப்பினை அடையாளம் காணக் கடினமாக இருப்பதால், பெரும்பாலான தனிப்பட்ட பெயர்கள் தனித்துவமானவை அல்ல. இவை காலப்போக்கில் மாறலாம் (திருமணம் போன்றவை). மேலும் பெயர் வரிசையில் கலாச்சார வேறுபாடுகள், சீரற்ற முதல் பெயர் சுருக்கங்களின் பயன்பாடு மற்றும் வெவ்வேறு எழுத்து முறைகளைப் பயன்படுத்துதல் உள்ளிட்ட காரணங்களினால் மாறுகின்றன. எனவே எண்ணிம ஆவணச் சுட்டி (DOIகள்) ஒன்றினை எண்ணிம வலைப்பின்னலில் வரி விதிப்பில் உருவாக்கப்பட்ட எண் போல ஆராய்ச்சியாளர்களுக்கு என ஒரு எண்ணை உருவாக்கி ஆய்வாளர்களுக்கு ஒரு நிலையான அடையாளத்தை வழங்குகிறது.
# ஆர்சிட்

## பயன்கள்

திறந்த ஆராய்ச்சியாளர் மற்றும் பங்களிப்பாளர் அடையாளம் ஆய்வாளர்களுக்கு ஒரு நிலையான குறியீட்டை வழங்குவதை நோக்கமாகக் கொண்டுள்ளது. அறிவார்ந்த தகவல்தொடர்புக்கு ஒரு குறிப்பிட்ட எழுத்தாளரின் பங்களிப்புகள் அடையாளம் காணக் கடினமாக இருப்பதால், பெரும்பாலான தனிப்பட்ட பெயர்கள் தனித்துவமானவை அல்ல. இதனால் ஒரே பெயரில் பல நபர்கள் பங்களிக்கக்கூடும். ஒரே பெயரில் ஒரே துறையிலோ அல்லது ஒரே நிறுவனத்தில் கூட பலர் இருக்கக்கூடும். மேலும், ஆய்வாளர் ஒருவரின் பெயர் திருமணம், பெயர் வரிசைப்படுத்தும் மரபுகளில் கலாச்சார வேறுபாடுகள், பத்திரிகைகள் முதல் பெயர் சுருக்கங்கள், பெயர் பின்னொட்டுகள் மற்றும் நடுத்தர முதலெழுத்துக்களைச் சீரற்ற முறையில் பயன்படுத்துவதால் மாறலாம். இத்தகைய சூழலில் திறந்த ஆராய்ச்சியாளர் மற்றும் பங்களிப்பாளர் அடையாளம் முக்கியப் பங்கு வகிக்கின்றது.  
ஆர்சிட் (ORCID) அமைப்பு, ஆர்சிட் (ORCID இன்க்.) ஆகும். இந்நிறுவனத்தில் பதிவுசெய்த பயனர்களுக்கு "தொடர்ந்து புதுப்பிக்கப்பட்ட 'எண்ணிம கல்வி மற்றும் தொழில் குறித்த விவரக்குறிப்பினை' பராமரித்து வழங்குகிறது. இது அறிவியலுக்கு அவர் செய்த பங்களிப்புகளினை ஆய்வுக் கட்டுரைகள் மட்டுமின்றி பிற விவரங்களையும் வழங்குகிறது." ஆர்சிட் அமைப்பால் வழங்கப்படும் இதனைப் பயனர் மாற்றியமைக்கலாம்.
# ஆர்சிட்

## அபிவிருத்தி மற்றும் துவக்கம்

முதன்முதலில் 2009இல் அறிவார்ந்த ஆராய்ச்சியின் வெளியீட்டாளர்களின் கூட்டு முயற்சியாகத் திறந்த ஆராய்ச்சியாளர் மற்றும் பங்களிப்பாளர் அடையாளம் அறிவிக்கப்பட்டது. "அறிவார்ந்த தகவல்தொடர்புகளில் எழுத்தாளர் பெயரில் தெளிவற்ற சிக்கலைத் தீர்க்க" இது உருவாக்கப்பட்டது. "திறந்த ஆராய்ச்சியாளர் பங்களிப்பாளர் அடையாள முயற்சி" என ஆர்சிட் என்ற பெயர் இணைக்கப்படுவதற்கு முன்னர் தற்காலிகமாக உருவாக்கப்பட்டது.  
தாம்சன் ராய்ட்டர்ஸ் அதன் ஆராய்ச்சியாளர் அடையாளங்காட்டி அமைப்புக்குப் பயன்படுத்திய மென்பொருளில் ஒரு முன்மாதிரி உருவாக்கப்பட்டது. ஆர்சிட் நிறுவனம் ஒரு சுயாதீன இலாப நோக்கற்ற அமைப்பாக ஆகஸ்ட் 2010இல் அமெரிக்காவின் டெலாவேரில், சர்வதேச இயக்குநர்கள் குழுவுடன் இணைக்கப்பட்டது. இதன் நிர்வாக இயக்குநராக கிறிஸ் ஷில்லம் செப்டம்பர் 2020இல் நியமிக்கப்பட்டார். ஏப்ரல் 2012இல் நியமிக்கப்பட்ட லாரல் ஹாக் என்ற நிறுவன செயல் இயக்குநருக்குப் பிறகு இவர் பொறுப்பேற்றார். 2016 முதல், நிர்வாக அமைப்பின் தலைமையினை அறிவியலுக்கான பொது நூலக வெரோனிக் கியர்மர் ஏற்றார். இவர் எட் பென்ட்சின் குறுக்கு மேற்கோள் மேனாள் தலைவர் ஆவார். திறந்த ஆராய்ச்சியாளர் மற்றும் பங்களிப்பாளர் அடையாளம் தனித்துப் பயன்படுத்தக்கூடியது. பிற அடையாளங்காட்டி அமைப்புகளுடன் இயங்கக்கூடியது. பயனர் அடையாளங்காட்டியினை வழங்கத் தொடங்கியது.
# ஆர்சிட்

## தத்தெடுப்பு

- ஏப்ரல் 8, 20121 அன்று, திறந்த ஆராய்ச்சியாளர் மற்றும் பங்களிப்பாளர் அடையாள அறிவிக்கப்பட்ட நேரடி கணக்குகளின் எண்ணிக்கை 11,130,061 ஆகும்.
- 20 நவம்பர் 2020 அன்று, திறந்த ஆராய்ச்சியாளர் மற்றும் பங்களிப்பாளர் அடையாளம் பத்து மில்லியன் பதிவுகளை எட்டியதாக அறிவித்தது.
- 15 நவம்பர் 2014 அன்று, திறந்த ஆராய்ச்சியாளர் மற்றும் பங்களிப்பாளர் அடையாளம் ஒரு மில்லியன் பதிவை அறிவித்தது.  
திறந்த ஆராய்ச்சியாளர் மற்றும் பங்களிப்பாளர் அடையாளத்தினை ஏற்றுக்கொள்வதில் மற்றவர்களை ஊக்குவிக்க ஜனவரி 1, 2016 தேதியிட்ட ஒரு திறந்த கடிதம் "குறிப்பிட்ட செயல்படுத்தல் தரங்களைப் பின்பற்றித் திறந்த ஆராய்ச்சியாளர் மற்றும் பங்களிப்பாளர் அடையாளம் தேவை என்று உறுதி பூண்டுள்ள கடிதத்தில் வெளியீட்டாளர்கள் கையொப்பத்துடன்" வடிவமைக்கப்பட்டது.  
2021ஆம் ஆண்டுஸ்பிரிங்கர் நேச்சர் வலைத்தள புதுப்பித்தலில், சக மதிப்பாய்வு செயல்பாட்டைச் சரிபார்க்க ஆய்வாளர்களின் திறந்த ஆராய்ச்சியாளர் மற்றும் பங்களிப்பாளர் அடையாளம் பயன்படுத்தப்படும் என்று குறிப்பிடப்பட்டிருந்தது.
# ஆர்சிட்

## அடையாளங்காட்டிகள்

முன்னர், ஆய்வாளர்களின் திறந்த ஆராய்ச்சியாளர் மற்றும் பங்களிப்பாளர் அடையாளம் URI களாக குறிப்பிடப்பட்டது. எடுத்துக்காட்டாக, ஜோசியா எஸ். கார்பெரிக்கான திறந்த ஆராய்ச்சியாளர் மற்றும் பங்களிப்பாளர் அடையாளம் (எடுத்துக்காட்டுகள் மற்றும் சோதனைகளில் iD பயன்படுத்தப்படும் ஒரு கற்பனையான பேராசிரியர்) (https:// மற்றும் http:// என இரண்டும் ஏற்றுக்கொள்ளப்பட்டன) இருப்பினும், சில வெளியீட்டாளர்கள் குறுகிய வடிவத்தைப் பயன்படுத்துகின்றனர். எ.கா. "ORCID: 0000-0002-1825-0097" (யுஆர்என் ஆக ).  
திறந்த ஆராய்ச்சியாளர் மற்றும் பங்களிப்பாளர் அடையாளம் சர்வதேச தரநிலை அடையாளங்காட்டியின் (ISNI) தரநிலைப்படுத்துதலுக்கான சர்வதேச அமைப்பின் (ISO 27729 என) அனுசரணையின் கீழ், இரு அமைப்புகளும் ஒத்துழைக்கின்றன. புத்தகங்கள், தொலைக்காட்சி நிகழ்ச்சிகள் மற்றும் செய்தித்தாள்களுக்கான பங்களிப்பாளர்களை ஐ.எஸ்.என்.ஐ தனித்துவமாக அடையாளம் காணும், மேலும் ஓ.ஆர்.சி.ஐ.டி பயன்படுத்த அடையாளங்காட்டிகளின் தொகுப்பை ஒதுக்கியுள்ளது. இது 0000-0001-5000-0007 முதல் 0000-0003-5000-0001 வரையுள்ள வரம்பில் கிடைக்கின்றது. எனவே ஒரு நபர் ஒரு ஐ.எஸ்.என்.ஐ மற்றும் திறந்த ஆராய்ச்சியாளர் மற்றும் பங்களிப்பாளர் அடையாளம் இரண்டையும் சட்டப்பூர்வமாக வைத்திருப்பது சாத்தியமாகும்.  
திறந்த ஆராய்ச்சியாளர் மற்றும் பங்களிப்பாளர் அடையாளம் மற்றும் சர்வதேச தரநிலை அடையாளங்காட்டியின் இரண்டும் 16-எழுத்து அடையாளங்காட்டிகளைப் பயன்படுத்துகின்றன.), ISO / IEC 7064: 2003 தரத்திற்கு இணங்க ஒரு MOD 11-2 சோதனை இலக்கமாக உள்ளது.
# ஆர்சிட்

## உறுப்பினர்கள், ஸ்பான்சர்கள் மற்றும் பதிவுசெய்தவர்கள்

2013ஆம் ஆண்டின் இறுதியில் திறந்த ஆராய்ச்சியாளர் மற்றும் பங்களிப்பாளர் அடையாளம் 111 உறுப்பு அமைப்புகளையும் 460,000க்கும் மேற்பட்ட பதிவாளர்களையும் கொண்டிருந்தது. நவம்பர் 15, 2014 அன்று, ஆர்சிட் ஒரு மில்லியனுக்கும் அதிகமான பதிவை கொண்டுள்ளதாக அறிவித்தது. கலிபோர்னியா தொழில்நுட்பக் கழகம் மற்றும் கார்னெல் பல்கலைக்கழகம் போன்ற பல ஆராய்ச்சி நிறுவனங்களும், எல்செவியர், இசுபிரிங்கர் பதிப்பகம், யோன் வில்லி அன் சன்ஸ் மற்றும் நேச்சர் பப்ளிஷிங் குழு போன்ற வெளியீட்டாளர்களும் இதில் இணைந்துள்ளனர். தாம்சன் ராய்ட்டர்ஸ், கல்விச் சங்கங்கள் மற்றும் நிதி அமைப்புகள் உள்ளிட்ட வணிக நிறுவனங்களும் உள்ளன.  
வெல்கம் அறக்கட்டளை போன்ற ஆய்விற்கு நிதியுதவி வழங்கும் அறக்கட்டளையினர் ஆராய்ச்சி நிதி கோரி வரும் விண்ணப்பதாரர்கள் திறந்த ஆராய்ச்சியாளர் மற்றும் பங்களிப்பாளர் அடையாளத்தினை வழங்க வேண்டும் என்று அறிவித்துள்ளன.
# ஆர்சிட்

## உறுப்பினர்கள் மற்றும் புரவலர்கள்

2013ஆம் ஆண்டின் இறுதியில் திறந்த ஆராய்ச்சியாளர் மற்றும் பங்களிப்பாளர் அடையாளம் 111 உறுப்பு அமைப்புகளையும் 460,000க்கும் மேற்பட்ட பதிவாளர்களையும் கொண்டிருந்தது. ஆஸ்திரேலியாவில், அரசாங்கத்தின் தேசிய சுகாதார மற்றும் மருத்துவ ஆராய்ச்சி குழுமம் (என்.எச்.எம்.ஆர்.சி) மற்றும் ஆஸ்திரேலிய ஆராய்ச்சி குழுமம் (ஏ.ஆர்.சி) ஆகியவை "ஆர்சிட் அடையாளங்காட்டியினை வைத்திருக்க நிதி பெற விண்ணப்பிக்கும் அனைத்து ஆராய்ச்சியாளர்களையும் ஊக்குவிக்கின்றன". பிரெஞ்சு விஞ்ஞான கட்டுரை களஞ்சியமான ஹால் அதன் பயனர்களை தங்கள் ஆர்சிட் அடையாளங் காட்டியில் இணைய அழைக்கிறது.
# ஆர்சிட்

## ஒருங்கிணைத்தல்

விக்கிப்பீடியா மற்றும் விக்கித்தரவு இரண்டுமே திறந்த ஆராய்ச்சியாளர் மற்றும் பங்களிப்பாளர் அடையாள பண்புகளை அறிந்திருக்கின்றன.  
2014ஆம் ஆண்டு ஆண்டில் உறுப்பினர்கள் மற்றும் நிதியுதவியாளர்கள, பத்திரிகைகள், வெளியீட்டாளர்கள் மற்றும் பிற சேவைகள் தவிர தம்முடைய பணிப்பாய்வு அல்லது தரவுத்தளங்களில் ஆர்ச்சிடுனை. 2014 முதல் 2016 வரை சில நிகழ்நிலை சேவைகள் ஆர்சிட்லிருந்து தரவை ஏற்றுமதி செய்ய அல்லது இறக்குமதி செய்வதற்கான கருவிகளை உருவாக்கின.  
அக்டோபர் 2015இல், டேட்டாசைட், கிராஸ்ரெஃப் மற்றும் ஆர்சிட் ஆகியவற்றின் முந்தைய நிறுவனங்கள் திறந்த ஆராய்ச்சியாளர் மற்றும் பங்களிப்பாளர் அடையாளம் புதிதாக பதிவுசெய்யப்பட்ட எண்ணிம ஆவணச் சுட்டி பெயர்களில் காணப்படும் போது புதுப்பிப்பதாக அறிவித்தன.  
சில திறந்த ஆராய்ச்சியாளர் மற்றும் பங்களிப்பாளர் அடையாளம் தரவுகளை RDF/XML, RDF ட்ர்டில், எக்ஸ்எம்எல் அல்லது யேசண் ஆகவும் பெறப்படலாம். திறந்த ஆராய்ச்சியாளர் மற்றும் பங்களிப்பாளர் அடையாளம் இதன் குறியீடு களஞ்சியமாக கிட்ஹப்<nowiki/>ஐப் பயன்படுத்துகிறது.
# ஸ்ரீரம்யா

**ஸ்ரீ ரம்யா** (*Sri Ramya*) என்பவர் ஒரு இந்திய திரைப்பட நடிகை ஆவார். இவர் குறிப்பாக தெலுங்கு, தமிழ் படங்களில் நடித்துவருகிறார். 2008 ஆம் ஆண்டில் *1940 லோ ஒக்க கிராமம்* என்ற திரைப்படத்தின் மூலம் இவர் நடிகையாக அறிமுகமானார்.  
இவர் 2008 இல் நந்தி விருதுகளில் நந்தி சிறப்பு ஜூரி விருதை வென்றார்.
# ஸ்ரீரம்யா

## தொழில்

ஸ்ரீ ரம்யா தெலுங்குத் திரைப்படமான *1940 லோ ஓக்க கிராமம்* படத்தின் வழியாக 2008 ஆம் ஆண்டில் அறிமுகமானார். 2011 இல் *விரோதி* படத்தில் நக்சலைட்டாக நடித்தார். 2013 ஆம் ஆண்டில் *யமுனா* என்ற தமிழ் திரைப்படத்தில் இவர் முக்கியக் கதாபாத்திரத்தில் நடித்தார்
# ஸ்ரீரம்யா

## தனிப்பட்ட வாழ்க்கை

ஸ்ரீ ரம்யா, திரைப்பட நடிகை ஸ்ரீ திவ்யாவின் அக்காள் ஆவார்.
|-
|}
# ரவி யாதவ்

**ரவி யாதவ்** (*Ravi Yadav*) என்பவர் ஓர் இந்திய திரைப்பட ஒளிப்பதிவாளர் ஆவார். இவர் இந்தி மற்றும் தமிழ் திரையுலகில் இயக்குனர்கள் அப்பாஸ் மற்றும் முஸ்தான் பர்மவல்லா மற்றும் ஆர். கே. செல்வமணி ஆகியோருடன் இணைந்து பணியாற்றியுள்ளார். இவர் சென்னை எம்.ஜி.ஆர் திரைப்படக் கல்லூரியில் ஒளிப்பதிவில் பட்டயப் படிப்பு முடிப்பதற்கு முன்பே படங்களுக்கு ஒளிப்பதிவு செய்யத் தொடங்கினார். இவர் தனது வகுப்பு தோழர்கள் மற்றும் நண்பர்களுடன் தமிழ்த் திரைப்படங்களில் படப்பிடிப்பைத் தொடங்கினார். ரவி தனது முதல் படத்தை எந்தவொரு திரைப்பட படைப்பாளி, ஒளிப்பதிவாளரின் உதவி இல்லாமல் சுயாதீனமாக செய்தார். மேலும் இரண்டு தமிழ் படங்களை தயாரித்து பின்னர் பாலிவுட்டுக்கு மாறினார். பாலிவுட் இரட்டை இயக்குனர்களான அப்பாஸ்-முஸ்தானுடன் *ஹம்ராஸ், தார்சன், ஐட்ராஸ், 36 சீனா டவுன், நகாப், ரேஸ் 1, பிளேயர்கள், ரேஸ் 2* போன்ற குறிப்பிடத்தக்க இந்தித் திரைப்படங்களில் பணியாற்றினார்.
# ரவி யாதவ்

## திரைப்படவியல்

### ஒளிப்பதிவாளராக

- *புதிய வானம்* (தமிழ், 1988)
- *புலன் விசாரணை* (தமிழ், 1990)
- *குற்றப்பத்திரிகை* (தமிழ், 1991 இல் எடுக்கபட்டது : 2007 இல் வெளியிடப்பட்டது) (தயாரிப்பாளராக குறிப்பிட்ப்படுள்ளது)
- *செம்பருத்தி* (தமிழ், 1992)
- *தேவராகம்* (மலையாளம், 1996)
- *ஹரிச்சந்திரா* (தமிழ், 1998)
- *காதல் கவிதை* (தமிழ், 1998)
- *அள்ளித்தந்த வானம்* (தமிழ், 2001)
- *ஹம் ஹோ கயே ஆப்கே* (இந்தி, 2001)
- *ஷோ* (தெலுங்கு, 2002)
- *ஹம்ராஸ்* (இந்தி, 2002)
- *டார்சன்: தி வொண்டர் கார்* (இந்தி, 2004)
- *ஐத்ராஸ்* (இந்தி, 2004)
- *சோச்சா நா தா* (இந்தி, 2005)
- *36 சீனா டவுன்* (இந்தி, 2006)
- *நகாப்* (இந்தி, 2007)
- *ரேஸ்* (இந்தி, 2008)
- *டெல்லிங் லைஸ் 2008* (ஆங்கிலம், 2008)
- *கேட்ச் யுவர் மைண்ட் (2008)* (ஆங்கிலம், 2008)
- *மிஸ்டர் பிராட் (2009)* (இந்தி, 2009)
- *ஹலோ டார்லிங்* (இந்தி, 2010)
- *மரோ சரித்ரா* (தெலுங்கு, 2010)
- *தேங்யூ* (இந்தி, 2011)
- *பிளேயர்ஸ் (2011 படம்)* (இந்தி, 2011)
- *ரேஸ் 2* (இந்தி, 2013)
- *ஃபாட்டா போஸ்டர் நிக்லா ஹீரோ* (இந்தி, 2013)
- *ஹம்ஷகல்ஸ்* (இந்தி, 2014)
- *கயல் ஒன்ஸ் அகெய்ன்* (இந்தி, 2016)
- *சர்வம் தாளமயம்* (தமிழ், 2018)
- *மனசுகு நாச்சிந்தி* (தெலுங்கு, 2018)
- *பிரஸ்தனம்* (இந்தி, 2019)
# ரவி யாதவ்

## திரைப்படவியல்

### இயக்குநராக

ரவி யாதவ் தெலுங்குத் திரைப்படமான *மரோ சரித்ராவை* இயக்கியுள்ளார். இது 1978 ஆம் ஆண்டு அதே பெயரில் வந்த படத்தை தழுவி எடுக்கபட்டதாகும். இப்படத்தைதை தில் ராஜு தயாரித்தார். இந்த படத்திற்கான உரையாடலை உமர்ஜி அனுராதா எழுத கதையை கே. பாலச்சந்தர் எழுதியுள்ளார். ரவி இப்படத்தின் ஒளிப்பதிவாளராகவும் பணியாற்றினார்.
# ரவி யாதவ்

## திரைப்படவியல்

### தயாரிப்பாளராக

ஆர். கே. செல்வமணி இயக்கிய 2007 ஆம் ஆண்டு தமிழ் மொழி நாடகப் படமான *குற்றப்பத்திரிகை* படமானது ரவி யாதவின் யாதவாலயா பிலிம்சால் தயாரிக்கபட்டது. இந்த படத்தில் ரம்யா கிருஷ்ணன், ரோஜா ஆகியோருடன் ராம்கி, ரகுமான் ஆகியோர் நடித்தனர். இளையராஜா இசையமைத்தார். இப்படமானது மறைந்த பிரதமர் ராஜீவ் காந்தியின் படுகொலை மற்றும் இலங்கை உள்நாட்டுப் போரை பின்னணியாகக் கொண்டது. இந்த படம் 1991 இல் எடுக்கப்பட்டு, பதின்மூன்று ஆண்டுகளாக வெளியிட முடியாமல் இந்திய தணிக்கைத் துறையிடம் சிக்கிக்கொண்டது, இப்படமானது கடுமையான அரசியல் செய்திகளுடன் உள்ளதாக தணிக்கை வாரியம் அனுமதிக்க மறுத்ததால், படம் இறுதியாக 2007 மார்ச் மாதம் பல வெட்டுக்களுடன் வெளியானது.
# மூலக் குறியீடு (கணிதம்)

கணிதத்தில் **மூலக் குறி**, **மூலக் குறியீடு**, **அடிமூலம்** அல்லது **முருடு** (*radical sign*, *radical symbol*, *root symbol*, *radix*, அல்லது *surd*) என்பது ஒரு எண்ணின் வர்க்கமூலம் அல்லது உயர்வரிசை படிமூலங்களைக் குறிக்கப் பயன்படுத்தப்படும் கணிதக் குறியீடு ஆகும்.
:<math>x</math> இன் வர்க்கமூலம் = <math>\sqrt{x},</math>
:<math>x</math> இன் Nஆம் படி மூலம் = <math>\sqrt[n]{x}.</math>  
மொழியியலில் இக்குறியீடு வேர்ச் சொல்லுக்குப் பயன்படுத்தப்படுகிறது.
# மூலக் குறியீடு (கணிதம்)

## முதன்மை வர்க்க மூலம்

ஒவ்வொரு நேர்ம மெய்யெண்ணிற்கும் இரு வர்க்க மூலங்கள் உண்டு. இரண்டும் எண்ணளவில் சமமானவையாகவும் ஒன்று நேர்மக்குறியுடனும் மற்றது எதிர்மக் குறியுடனும் இருக்கும். நேர்ம வர்க்கமூலம் முதன்மை வர்க்க மூலம் எனப்படும். மூலக்குறியானது ஒரு எண்ணின் முதன்மை வர்க்கமூலத்தையே குறிக்கிறது. ஒரு எதிர்ம மெய்யெண்ணின் இரு வர்க்கமூலங்களும் கற்பனை எண்களாக இருக்கும். இவற்றுள் நேர்ம கற்பனைப்பகுதியுடைய வர்க்கமூலத்தையே மூலக்குறியீடு குறிக்கும்.
# மூலக் குறியீடு (கணிதம்)

## வரலாறு

மூலக்குறி √ இன் தோற்றம் பலவிதமாக ஊகிக்கப்படுகிறது. சில ஆதாரங்கள் இக்குறியை முதன்முதலில் அராபியக் கணிதவியலாளர்கள் பயன்படுத்தியதாகக் கருதுகின்றன. அரபு மொழியில் "வேர்" எனப் பொருள்கொண்ட "" (*jadhir*) வார்த்தையின் முதலெழுத்தான "" (*ǧīm*) இலிருந்து பெறப்பட்டது என்ற கருத்து உள்ளது. ஆனால் லியோனார்டு ஆய்லர் "வேர்" என்ற பொருள்கொண்ட இலத்தீன் வார்த்தையான "radix" இன் முதலெழுத்து "r" இலிருந்து தோன்றியதாகக் கருதுகிறார்.  
1525 ஆம் ஆண்டில் கிறிஸ்தோப் ருடோல்ப்பு என்ற செருமானியக் கணிதவியலாளரால் முதன்முதலாக இக்குறி அச்சேற்றப்பட்டது. தோன்றியது. ஆனால் எண்களின் மீது வரும் கிடைக்கோடின்றி இருந்தது. இப்போது பயன்பாட்டிலுள்ள மூலக்குறியை செருமானியக் குறியுடன் (√ ) தொகுப்புக் கோட்டுப்பகுதியை இணைத்து 1637 இல் ரெனே டேக்கார்ட் பயன்படுத்தினார்.
# மூலக் குறியீடு (கணிதம்)

## குறிமுறையாக்கம்

| *Square root* | U+221A | <code>&amp;#8730;</code> or <code>&amp;#x221A;</code> | <code>%E2%88%9A</code> | <code>&amp;radic;</code> |
| --- | --- | --- | --- | --- |
| *Cube root* | U+221B | <code>&amp;#8731;</code> or <code>&amp;#x221B;</code> | <code>%E2%88%9B</code> |  |
| *Fourth root* | U+221C | <code>&amp;#8732;</code> or <code>&amp;#x221C;</code> | <code>%E2%88%9C</code> | } |
# கூலி- பேகர் இயக்கம்

**கூலி-பேகர் இயக்கம்** (*Coolie-Begar movement*) என்பது 1921 ஆம் ஆண்டில் ஐக்கிய மாகாணங்களின் பாகேசுவர் நகரில் குமாவுன் பொது மக்களால் நடத்தப்பட்ட ஒரு வன்முறையற்ற இயக்கமாகும். இந்த இயக்கத்தின் வெற்றிக்குப் பிறகு 'குமாவுன் கேசரி' என்ற பட்டம் வழங்கப்பட்ட பத்ரி தத் பாண்டே இந்த இயக்கத்திற்கு தலைமை தாங்கினார். இந்த இயக்கத்தின் நோக்கம் கூலி-பேகரின் நடைமுறையை முடிவுக்குக் கொண்டுவர ஆங்கிலேயர்களுக்கு அழுத்தம் கொடுப்பதாகும். மகாத்மா காந்தி, இயக்கத்தை புகழ்ந்து பேசும் போது, இதற்கு 'இரத்தமற்ற புரட்சி' என்று பெயரிட்டார்.
# கூலி- பேகர் இயக்கம்

## அறிமுகமும் காரணங்களும்

குமாவுனின் மலைப் பகுதிகளில் பயணிக்கும் பிரித்தானிய அதிகாரிகளின் சாமான்களுக்கு இலவச போக்குவரத்தை வழங்கும் குமாவுனின் மலைப் பகுதிகளைச் சேர்ந்தவர்கள் 'கூலி பேகர்' சட்டத்தை பின்பற்ற கட்டாயப்படுத்தப்பட்டனர். ஒரு குறிப்பிட்ட காலத்திற்கு ஒரு குறிப்பிட்ட எண்ணிக்கையிலான கூலிகளைக் கிடைக்கச் செய்வது வெவ்வேறு கிராமங்களின் 'கிராமத் தலைவரின்' பொறுப்பாகும். இந்த வேலைக்கு, ஒரு வழக்கமான பதிவு இருந்தது, அதில் அனைத்து கிராமவாசிகளின் பெயர்களும் எழுதப்பட்டு, அனைவரும் இந்த வேலையை மாறி மாறி செய்ய வேண்டிய கட்டாயம் ஏற்பட்டது.  
கிராமத் தலைவர்கள், நில உரிமையாளர்கள் மற்றும் பட்வாரிகளின் கூட்டு காரணமாக பொதுமக்களிடையே அதிருப்தி, மற்றும் கிராமத்தின் தலைவரும் பட்வாரிகளும் தங்கள் தனிப்பட்ட நலன்களிலிருந்து விடுபடுவதற்காக இந்த நல்லொழுக்கத்தை ஊக்குவிக்கத் தொடங்கியதால் மக்களிடையே பாகுபாடு அதிகரித்தது. சில நேரங்களில், மக்கள் மிகவும் அருவருப்பான விஷயங்களைச் செய்ய வேண்டிய கட்டாயத்தில் இருந்தனர். குப்பைகளை எடுப்பது அல்லது ஆங்கிலேயர்களுக்கு துணி துவைப்பது போன்றவை. உள்ளூர்வாசிகள் ஆங்கிலேயர்களால் உடல் ரீதியாகவும் மன ரீதியாகவும் சுரண்டப்பட்டனர். இறுதியில், இதை எதிர்த்து மக்கள் ஒன்றுபடத் தொடங்கினர்.
# கூலி- பேகர் இயக்கம்

## வரலாறு

சந்த் ஆட்சியாளர்கள், தங்கள் ஆட்சிக் காலத்தில், மாநிலத்தில் குதிரைகள் தொடர்பான வரியைத் தொடங்கினர். இது 'கூலி பேகர்' சுரண்டலின் ஆரம்ப வடிவமாக இருக்கலாம். இந்த நடைமுறை கூர்காக்களின் ஆட்சியின் கீழ் பரவலான ஆளுகை வடிவத்தை எடுத்தது. ஆங்கிலேயர்கள் ஆரம்பத்தில் அதை முடித்திருந்தாலும், அவர்கள் படிப்படியாக இந்த முறையை மீண்டும் அமல்படுத்தியது மட்டுமல்லாமல், அதை அதன் வலிமையான வடிவத்திற்கு கொண்டு வந்தனர். முன்னதாக இது பொது மக்கள் மீது அல்ல, ஆனால் நில உரிமையாளர்கள் அல்லது சேகரிப்பாளர்களிடமிருந்து வரி வசூலிக்கும் கூலி விவசாயிகள் மீது நடைமுறைப்படுத்தப்பட்டது. எனவே, இந்த நடைமுறை நிலத்தை வைத்திருந்த குத்தகைதாரர்களை நேரடியாக பாதித்தது. ஆனால் உண்மை என்னவென்றால், இந்த பணக்கார நில உரிமையாளர்கள் மற்றும் நீதிபதிகள் தங்கள் அடிமைத்தனத்தின் பகுதிகளை நிலமற்ற விவசாயிகள், தொழிலாளர்கள் மற்றும் சமூகத்தின் பலவீனமான பிரிவினர் மீது விதித்தனர். அவர்கள் அதை நிபந்தனை ஊதியமாக ஏற்றுக்கொண்டனர். இதனால், உள்ளூர் மக்களின் எதிர்ப்பையும் மீறி இந்த நடைமுறை தொடர்ந்தது.
# கூலி- பேகர் இயக்கம்

## பின்னணி

1857 ஆம் ஆண்டு நடந்த சிப்பாய் கிளர்ச்சியின் போது குமாவுன் பகுதிக்கு நுழைவாயிலாக இருந்த ஹல்த்வானி, ரோகில்கண்ட்டின் கிளர்ச்சியாளர்களால் கைப்பற்றப்பட்டது. ஆரம்பகாலத்தில் கிளர்ச்சியை நசுக்குவதில் ஆங்கிலேயர்கள் வெற்றி பெற்றாலும், கிளர்ச்சியை அடக்குவதற்கான பதற்றம் அவ்வப்போது வெவ்வேறு வடிவங்களில் எதிர்ப்பை ஏற்படுத்தியது. குமாவுன் காடுகளை ஆங்கிலேயர்கள் சுரண்டுவதில் அதிருப்தியும் இருந்தது.  
குமாவுன் பிரிவில் வசிப்பவர்களுக்கு 1913 இல் கூலி பேகர் கட்டாயமாக்கப்பட்டது. இது எல்லா இடங்களிலும் எதிர்க்கப்பட்டது; அல்மோராவில் பத்ரி தத் பாண்டே இயக்கத்தை வழிநடத்தினார். மற்ற தலைவர்களான அனுசுயா பிரசாத் பகுனா மற்றும் பண்டிட். கோவிந்த் வல்லப் பந்த் முறையே கார்வால் மற்றும் காசிபூரில் இயக்கத்தில் தீவிர பங்கு வகித்தனர். தனது *அல்மோரா அக்பர்* என்ற இதழின் மூலம், பத்ரி தத் பாண்டே இக்கொடுமைக்கு எதிர்ப்புத் தெரிவிக்கத் தொடங்கினார். 1920 இல், காங்கிரசின் ஆண்டு மாநாடு நாக்பூரில் நடைபெற்றது. கூலி பேகர் இயக்கத்திற்கு மகாத்மா காந்தியின் ஆசி பெற, அமர்வில் கலந்து கொண்ட பண்டிட் கோவிந்த் வல்லப் பந்த், பத்ரி தத் பாண்டே, ஹர்கோவிந்த் பந்த், விக்டர் மோகன் ஜோஷி, ஷியாம் லால் ஷா உள்ளிட்ட பல தலைவர்கள் கலந்து கொண்டனர். அவர்கள் திரும்பி வந்ததும், இந்த தீமைக்கு எதிராக விழிப்புணர்வை ஏற்படுத்தத் தொடங்கினர்.
# கூலி- பேகர் இயக்கம்

## இயக்கம்

ஜனவரி 14, 1921 அன்று, உத்தராயணி திருவிழாவின் போது , இந்த இயக்கம் சரயு ஆறும் கோமதி ஆறும் சந்திக்குமிடத்தில் தங்கள் தளங்களை அமைத்தனர். இந்த இயக்கம் தொடங்குவதற்கு முன், மாவட்ட நீதிபதி பண்டிட். ஹர்கோபிந்த் பந்த், லாலா சிரஞ்சிலால் மற்றும் பத்ரி தத் பாண்டே ஆகியோரிடம் விளக்கம் கேட்கப்பட்டது. ஆனால் அது அவர்களுக்கு எந்த பாதிப்பையும் ஏற்படுத்தவில்லை. இந்த இயக்கத்தில் பங்கேற்க, பல்வேறு கிராமங்களைச் சேர்ந்தவர்கள் திருவிழா மைதானத்திற்கு வந்து, அதை ஒரு பெரிய நிகழ்ச்சியாக மாற்றினர். மக்கள் முதலில் பிரார்த்தனை செய்ய பாகநாத் கோயிலுக்குச் சென்றனர். பின்னர் சுமார் 40 ஆயிரம் பேர் சரயு மைதானத்தில் கூடினர். ஊர்வலத்திற்கு முன்னால் ஒரு கொடியை ஏந்தி, "கூலி பேகரை முடிவுக்குக் கொண்டு வாருங்கள்" என்ற கூக்குரலுடன் சென்றனர். அதன்பிறகு, சரய் மைதானத்தில் ஒரு கூட்டம் நடைபெற்றது. மக்கள் அனைவரும் ஒரு சத்தியப்பிரமாணம் செய்து, அவர்களுடைய 'பதிவு பதிவேடுகளை' கொண்டு வந்த கிராமத் தலைவர்கள், இந்த பதிவேடுகளை சங்கமத்தில் பறக்கவிட்டு, பாரத மாதாவைப் புகழ்ந்து கோஷங்களை எழுப்பினர்.  
அல்மோரா மாவட்டத்தின் அப்போதைய துணை ஆணையரும் கூட்டத்தில் கலந்து கொண்டார். அவர் கூட்டத்தின் மீது துப்பாக்கிச் சூடு நடத்த விரும்பினாலும், காவலர் படை இல்லாததால் அவர் பின்வாங்க வேண்டியிருந்தது.
# கூலி- பேகர் இயக்கம்

## பின்விளைவு

இந்த இயக்கத்தின் வெற்றிக்குப் பிறகு, மக்கள் பத்ரி தத் பாண்டேவுக்கு 'குமாவுன் கேசரி' என்ற பட்டத்தை வழங்கினர். மக்கள் இயக்கத்தை ஆதரித்தது மட்டுமல்லாமல், கண்டிப்பாக அதைப் பின்பற்றி, இந்த நடைமுறைக்கு எதிராக தொடர்ந்து எதிர்ப்புத் தெரிவித்தனர். இதன் விளைவாக, சபையில் ஒரு மசோதாவைக் கொண்டுவருவதன் மூலம் பாரம்பரியத்தை முடிவுக்குக் கொண்டுவர அரசாங்கம் கட்டாயப்படுத்தப்பட்டது. மகாத்மா காந்தி இந்த இயக்கத்தில் மிகவும் ஈர்க்கப்பட்டார். மேலும், 1929 இல் பாகேசுவருக்கும் கௌசானிக்கும் வருகை தந்தார். மேலும், சனுந்தாவில் காந்தி ஆசிரமத்தையும் நிறுவினார். இதற்குப் பிறகு, யங் இந்தியாவில் இந்த இயக்கம் பற்றி காந்திஜி எழுதினார். "அதன் விளைவு முடிந்தது, அது இரத்தமற்ற புரட்சி" என்று குறிப்பிட்டார்.
# கந்தா, உத்தராகண்டம்

**காந்தா** (*Kanda*) என்பது இந்தியாவின் உத்தராகண்டம் மாநிலத்திலுள்ள பாகேசுவர் மாவட்டத்திலுள்ள ஒரு வரலாற்று புகழ் பெற்ற, அழகிய நகரமும் சிறு வட்டமுமாகும்.
# கந்தா, உத்தராகண்டம்

## வரலாறு

காந்தாவை 7 முதல் 13 ஆம் நூற்றாண்டு வரை கத்யூரி மன்னர்கள் ஆட்சி செய்தனர். 13 ஆம் நூற்றாண்டில் கத்யுரிகளின் ஆட்சி முடிவுக்கு வந்தவுடன், காந்தா கங்கோலியின் மங்கோட்டி மன்னர்களின் ஆட்சியின் கீழ் வந்தது. 16 ஆம் நூற்றாண்டில், சந்த் மன்னர் பால கல்யாண் சந்த், மங்கோட்டி மன்னர்களின் இருக்கையான மான்கோட்டை ஆக்கிரமித்து, கங்கோலியை தனது இராச்சியமான குமாவுன் இராச்சியத்துடன் இணைத்தார்.
# கந்தா, உத்தராகண்டம்

## நிலவியல்

மாவட்ட தலைமையகமான, பாகேசுவர் நகரம் மற்றும் பிதௌரகட் நகரின் வடமேற்கில் 26 கிலோமீட்டர் (16 மைல்) தொலைவில் கந்தா அமைந்துள்ளது. அதன் சுற்றியுள்ள நிலப்பரப்பு மலைகள், வயல்கள் மற்றும் கரிம தேயிலை தளங்களால் வகைப்படுத்தப்படுகிறது. இருப்பினும், இந்த அழகிய நிலப்பரப்பு அச்சுறுத்தலுக்கு உள்ளாகிறது. ஏனெனில் மென்மையான கல்லை குவாரி செய்வது உள்ளூர் சுற்றுச்சூழலுக்கு சேதத்தை ஏற்படுத்தியதாக கூறப்படுகிறது.
# கந்தா, உத்தராகண்டம்

## போக்குவரத்து

தேசிய நெடுஞ்சாலை 309ஏ காந்தா வழியாக செல்கிறது. உள்ளூர் போக்குவரத்தின் பெரும்பகுதி "ஜீப்" என்று அழைக்கப்படும் வாடகை வாகனங்களால் நடத்தப்படுகிறது. அருகிலுள்ள நகரங்களான பாகேசுவர் மற்றும் சௌகேரிக்கு ஜீப்புகள் கிடைக்கின்றன. மேலும் பேருந்துகள் தில்லி, அல்மோரா, ஹல்த்வானி, பிதௌரகட், பாங்கோட் மற்றும் திதிஹாத் போன்ற இடங்களுக்கு சேவைகளை தருகிறது.
# கந்தா, உத்தராகண்டம்

## பொருளாதாரம்

காந்தா அதன் அழகிய இயற்கை அழகு, கிராமப்புற சுற்றுலா, காளி கோயில் மற்றும் நகர மையம் ஆகியவற்றால் அறியப்படுகிறது. இது சந்தைகளால் வகைப்படுத்தப்படுகிறது. இவை நகரத்தின் வளரும் சுற்றுலாத் துறையின் முக்கிய ஈர்ப்புகளாகும். இந்த பகுதியைச் சேர்ந்த பல இளைஞர்கள் பாதுகாப்புப் படையில் பணியாற்றி வருகின்றனர்.
# கந்தா, உத்தராகண்டம்

## புள்ளிவிவரங்கள்

2011 ஆம் ஆண்டு நிலவரப்படி இங்கு 26,272 என்ற அளவில் மக்கள் தொகை உள்ளது.
# கந்தா, உத்தராகண்டம்

## ஊர்க் கட்டுப்பாடு

இக்கிராமத்தின் புதிய கட்டுப்பாட்டின்படி, பெண்கள் தங்களது திருமணத்தின்போதும் மற்றும் சமூக விழாக்களில் கலந்துகொள்ளும்போதும் மூக்குத்தி, தோடு, தாலி ஆகியவற்றை மட்டுமே அணிந்துகொள்ள வேண்டும். இந்த மூன்று நகைகளைத் தவிர, வேறு எந்த அதிகப்படியான அல்லது கனமான ஆபரணங்களையும் கண்டிப்பாக அணியக் கூடாது என்ற கட்டுப்பாடுகள் விதிக்கப் பட்டுள்ளன. ஊரார் அனைவரும் ஒருமனதாக இந்த முடிவை ஏற்றுக் கொண்டுள்ளனர்.
# டி. ஜி. தியாகராஜன்

**டி. ஜி. தியாகராஜன்** (*T. G. Thyagarajan*) என்பவர் ஒரு இந்திய திரைப்படத் தயாரிப்பாளர் ஆவார். இவர் விமர்சன ரீதியாக பாராட்டப்பட்ட திரைப்படமான *மூன்றாம் பிறை* மூலம் திரைப்பட தயாரிப்பாளராக அறிமுகமானார். சத்ய ஜோதி பிலிம்ஸ் என்ற தயாரிப்பு மற்றும் விநியோக நிறுவனத்தை நிறுவியவர். இவர் தனது தயாரிப்பு நிறுவனத்தின் வழியாக 30 க்கும் மேற்பட்ட திரைப்படங்களையும் சில தொலைக்காட்சி தொடர்களையும் தயாரித்துள்ளார். இவரது தந்தை வீனஸ் கோவிந்தராஜனும் ஒரு புகழ்பெற்ற திரைப்பட தயாரிப்பாளராவார்.
# டி. ஜி. தியாகராஜன்

## தொழில்

தியாகராஜன் சத்ய ஜோதி பிலிம்ஸ் நிறுவனத்தை நிறுவுவதற்கு முன்பு 1970களில் தனது மாமனார் ஆர். எம். வீரப்பனுக்கு சொந்தமான சத்திய மூவிசுடன் சேர்ந்து திரைப்படங்களை தயாரித்தார். இவரது முதல் சுயாதீன தயாரிப்பு படமான கமல்ஹாசன் நடித்த *மூன்றாம் பிறை* (1982) வணிகரீதியான வெற்றியையும், விமர்சன ரீதியாக பாராட்டப்பட்டையும் பெற்றது. இப்படம் சிறந்த படத்திற்கான தமிழக அரசின் விருதையும் பெற்றது. இவரது அடுத்த தயாரிப்பான *பகல் நிலவு* (1985) மணிரத்னத்தின் இயங்கத்தில் எடுக்கபட்டது. இதுவும் வணிகரீதியாக வெற்றிப் படமாகும்.  
தியாகராஜன் வெற்றிப் படமான *பார்த்திபன் கனவு* (2003) படத்தை தயாரித்தார். இது சிறந்த படத்திற்கான தமிழக அரசு விருதைப் பெற்றது. இவரது அடுத்த மூன்று படங்களான *எம் மகன்* (2006), *ஜெயம் கொண்டான்* (2009), *பாணா காத்தாடி* (2010) ஆகியவை குறைந்த செலவில் எடுக்கபட்ட படங்களாக இருந்தபோதிலும் விமர்சன ரீதியாக பாராட்டப்பட்டன. இதன் பிறகு மூன்று நட்சத்திரங்களான தனுஷ், விக்ரம் பிரபு, அஜித் குமார் ஆகியோரைக் கொண்டு 2016-2017 இடையில் முறையே *தொடரி* (2016), *சத்திரியன்* (2017), *விவேகம்* போன்ற படங்களை தயாரித்தார். 2019 ஆம் ஆண்டில், இவரது தயாரிப்பு நிறுவனம் தயாரித்த *விஸ்வாசம்* சுமார் 200 கோடி வசூல் ஈட்டி வணிக ரீதியாக வெற்றி பெற்றது, இது இவரது தொழில் வாழ்க்கையின் மிகப்பெரிய வெற்றியாகும். பிறகு மீண்டும் தனுசைக் கொண்டு *பட்டாஸ்* (2020) படத்தை தயாரித்தார். இதில் தமிழ் தற்காப்பு கலையான அடிமுறையை சித்தரித்துள்ளது.
# டி. ஜி. தியாகராஜன்

## திரைப்படவியல்

- *மூன்றாம் பிறை* (1982)
- *பகல் நிலவு* (1985)
- *மனிதனின் மறுபக்கம்* (1986)
- *ஜீவா* (1988)
- *கிழக்கு வாசல்* (1990)
- *இதயம்* (1991)
- *என்றும் அன்புடன்* (1992)
- *வேடன்* (1993)
- *ஆனஸ்ட் ராஜ்* (1994)
- *ஹரிச்சந்திரா* (1998)
- *பார்த்திபன் கனவு* (2003)
- *எம் மகன்* (2006)
- *ஜெயம்கொண்டன்* (2008)
- *பாணா காத்தாடி* (2010)
- *தொடரி* (2016)
- *சத்ரியன்* (2017)
- *விவேகம்* (2017)
- *விஸ்வாசம்* (2019)
- *பட்டாஸ்* (2020)
# டி. ஜி. தியாகராஜன்

## திரைப்படவியல்

### தொலைக்காட்சி

- *ஜெயிப்பது நிஜம்* (1999)
- *கோபுரம்* (2002)
- *வரம்* (2003)
- *ஆனந்தம்* (2003-2009)
- *கல்யாணம்* (2009)
- *இதயம்* (2009–2012)
- *ஆண்பாவம்* (2012)
- *புகுந்த வீடு* (2012–2014)
- *மாயா* (2012–2013)
- *அன்னக்கொடியும் ஐந்து பெண்களும்* (2015)
- *சுமங்கலி* (2017–2019)
- திருமகள் (2020)
# அனில் மல்நாட்

**அனில் மல்நாட்** (*Anil Malnad*, 12 அக்டோபர் 1957 - 19 மார்ச் 2018 ) என்பவர் ஒரு இந்திய திரைப்பட படத்தொகுப்பாளர் ஆவார். இவர் தெலுங்கு, தமிழ், ஒடியா மொழிகளில் 200 க்கும் மேற்பட்ட திரைப்படங்களில் பணியாற்றியுள்ளார். தெலுங்குத் திரைப்படமான *சிதாரா* (1984) படத்திற்கான சிறந்த படத் தொகுபுக்கான தேசிய திரைப்பட விருதை வென்றார்.
# அனில் மல்நாட்

## வாழ்க்கைக் குறிப்பு

இவர் இந்திய ஒன்றியம், கர்நாடகத்தின், மலைநாட்டில் பிறந்தார். இவருக்கு பெற்றோர் இட்டபெயர் ஜி. ஆர். தத்தாத்ரேயா மல்நாட் ஆகும். பாபு இயக்கிய 1971 ஆம் ஆண்டு வெளியான தெலுங்குத் திரைப்படமான *சம்பூர்ண ராமாயணம்* படத்தில் உதவி இயக்குநராக தனது திரைப்பட வாழ்க்கையைத் தொடங்கினார். பின்னர் இவர் ஒரு படத்தொகுப்பாளராகி, பாபுவின் *வம்ச வ்ருட்சம்* (1980) படத்தில் படத் தொகுப்பாளராக அறிமுகமானார்.  
மல்நாட் தனது குடும்பத்தினருடன் சென்னை குரோம்பேட்டையில் வசித்து வந்தார். இவர் தனது 66 வயதில் மாரடைப்பால் பாதிகபட்டு, 19 மார்ச் 2018 அன்று சென்னையில் உள்ள ஒரு தனியார் மருத்துவமனையில் காலமானார்..
# அனில் மல்நாட்

## தேர்ந்தெடுக்கப்பட்ட திரைப்படவியல்

### தமிழ்

- *கிழக்கு வாசல் (திரைப்படம்)* (1990)
- *என்றும் அன்புடன்* (1992)
- *ஆனஸ்ட் ராஜ்* (1994)
- *பொட்டு அம்மன்* (2000)
- *அள்ளித்தந்த வானம்* (2001)
- *சார்லி சாப்ளின்* (2002)
- *ஏப்ரல் மாதத்தில் (திரைப்படம்)* (2002)
- *புதுக்கோட்டையிலிருந்து சரவணன்* (2004)
- *நெறஞ்ச மனசு* (2004)
- *மகா நடிகன்* (2004)
- *தேவதையைக் கண்டேன்* (2005)
- *மெர்குரி பூக்கள்* (2006)
- *பேரரசு* (2006)
- *கிழக்கு கடற்கரை சாலை* (2006)
- *அழகிய அசுரா* (2006)
- *அய்யாவழி* (2008)
- *ஆவி குமார் (திரைப்படம்)* (2015)
# 18 வயசு

**18 வயசு** (*18 Vayasu*) என்பது 2012ஆம் ஆண்டு வெளியான இந்திய தமிழ் உளவியல் பரபரப்பூட்டும் திரைப்படம் ஆகும். இப்படத்தை ஆர். பன்னீர்செல்வம் எழுதி இயக்க, ஜானி, காயத்ரி ஆகியோர் முக்கியக் கதாபாத்திரத்தில் நடித்துள்ளனர். இப்படத்திற்கு சார்லஸ் போஸ்கோ இசை அமைத்துள்ளார். இது *அனோகா ஜான்வார்* ( ஆங்கிலம் : *விசித்திரமான விலங்கு* ) என இந்தியில் மொழியாக்கம் செய்யப்பட்டது.
# 18 வயசு

## சுருக்கம்

மனநிலை பாதிக்கபட்டவனான கார்த்திக் யாரிடமும் அன்பையும் பாசத்தையும் பெற்றதில்லை. அவனது இந்த நோய் காரணமாக, அவன் மனச்சோர்வடைந்த போதெல்லாம், அவன் முதலில் பார்க்கும் நபரிடம் ஒரு மிருகத்தைப் போல நடந்து கொள்ளத் தொடங்குகிறான்.
# 18 வயசு

## நடிகர்கள்

- ஜானி கார்த்தியாக
- காயத்ரி காயத்ரியாக
- ரோகினி மருத்துவர் சுசித்ராவாக
- சத்யேந்திரா ஜாக்கியாக
- யுவராணி கார்த்திக்கின் தாயாக
- முகமது பாசில் கார்த்திக்கின் நண்பராக
- ஜே.செந்தில்குமார் (ஜே.எஸ்.) காவல் துறை அதிகாரியாக
- செவ்வாழை காவல் துறை அதிகாரியாக
- டாக்டர் சூரி கார்த்திக்கின் தாயின் துணைவராக
- கிருஷ்ணா டாவின்சி (எழுத்தாளர்) டாக்டர் சுசித்ராவின் கணவராக
- ஞானவேல் காயத்ரியின் பராமரிப்பாளராக
# உலு பேராக் மாவட்டம்

**உலு பேராக்** (*Daerah Hulu Perak*) என்பது மலேசியா, பேராக் மாநிலத்தில் உள்ள ஒரு மாவட்டம். அந்த மாநிலத்திலேயே பெரிய மாவட்டமும் ஆகும். இந்த மாவட்டத்தின் கிழக்கே கிளாந்தான் மாநிலம்; மேற்கில் கெடா மாநிலம்; தெற்கே கோலாகங்சார் மாவட்டம், தென்மேற்கில் லாருட், மாத்தாங், செலாமா மாவட்டம்; ஆகிய பகுதிகள் உள்ளன. தவிர தாய்லாந்தின் பெத்தோங் மாவட்டத்தின் ஒரு பகுதியை எல்லையாகக் கொண்டு உள்ளது.  
மாவட்டத்தின் மிக உயரமான இடம் தித்திவாங்சா மலைகளில் அமைந்துள்ளது. தாய்லாந்து / மலேசிய எல்லைக்கும்; தெமாங்கூர் (Temenggor) ஏரிக்கும் அருகில் 1,533 மீட்டர் உயரமுள்ள உலு திதி பாசா சிகரம் தான் அந்த உயரமான இடம்.
# உலு பேராக் மாவட்டம்

## வரலாறு

19-ஆம் நூற்றாண்டு வரை, சிறிது காலத்திற்கு இந்த மாவட்டத்தின் ஒரு பகுதி பழைய சயாம் நாட்டு ஆட்சியின் கீழ் இருந்தது. சயாம் என்பது தற்சமயம் தாய்லாந்து என்று அழைக்கப் படுகிறது.  
சயாம் கட்டுப்பாட்டின் கீழ் அப்போது இருந்த பகுதிகளில் இன்றைய கிரிக்; பெங்காலான் ஊலு (குரோ), கெருனை (Kerunai); பெலும் காடுகள்; மற்றும் தெமாங்கூர் ஏரிகள் போன்ற இடங்கள் அடங்கும்.  
அன்றைய காலக்கட்டத்தில் அங்கு ரெமான் (Reman) எனும் மலாய் சிற்றரசு இருந்தது. ரெமான் சிற்றரசின் தலைநகரம் பெங்காலான் ஊலு எனும் இடத்திற்கு அருகில் அமைந்து இருந்தது.
# உலு பேராக் மாவட்டம்

## வரலாறு

### தாய்லாந்து - பேராக் எல்லை ஒப்பந்தம்

பிரித்தானியர்களின் பாதுகாக்கப்பட்ட மாநிலமாக பேராக் மாறியதும், 1882-ஆம் ஆண்டில் ஓர் எல்லை ஒப்பந்தம் கையெழுத்தானது. கிரிக் நகரில் இருந்து 5 கி.மீ தெற்கே இருக்கும் புக்கிட் நாஷா எனும் இடத்தில், பேராக் மாநிலத்திற்கும் தாய்லாந்து நாட்டிற்கும் இடையிலான அந்த எல்லை ஒப்பந்தம் வரையப் பட்டது.  
1899-ஆம் ஆண்டில் கிரிக் நகரத்தையும்; அதைச் சுற்றியுள்ள இடங்களையும் பேராக் மாநிலத்திற்குச் சயாம் நாடு (தாய்லாந்து) மாற்றிக் கொடுத்தது. அப்போது பேராக் மாநிலம், மலாயா கூட்டமைப்பு மாநிலங்களின் (*Federated Malay States*) கீழ் இருந்தன. இன்றைய மலேசியா-தாய்லாந்து எல்லை, 1909-ஆம் ஆண்டில் இரு நாடுகளும் இடையே உறுதி செய்யப்பட்டது.
# உலு பேராக் மாவட்டம்

## நிர்வாகப் பிரிவுகள்

உலு பேராக் மாவட்டம் 10 துணை மாவட்டங்களாகப் பிரிக்கப்பட்டு உள்ளது. மூன்று மாவட்ட மன்றங்கள் உள்ளன. அவையாவன:  
பெங்காலான் உலு மாவட்ட மன்றத்தின் (Pengkalan Hulu District Council) கீழ்:
- பெங்காலான் உலு (Pengkalan Hulu)
- பெலுக்கார் செமாங் (Belukar Semang)  
கிரிக் மாவட்ட மன்றத்தின் (Gerik District Council) கீழ்:
- கிரிக் (Gerik)
- பெலும் Belum
- கெனரிங் Kenering (with Lawin)
- கெருனை Kerunai
- தெமாங்கூர் (Temenggor)  
லெங்கோங் மாவட்ட மன்றத்தின் (Lenggong District Council) கீழ்:
- லெங்கோங் (Lenggong)
- டுரியான் பிபிட் (Durian Pipit)
- தெமலோங் (Temelong)
# உலு பேராக் மாவட்டம்

## மக்கள் தொகை புள்ளிவிவரங்கள்

பின்வரும் உலு பேராக் மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.
| உலு பேராக் இனக்குழுக்கள்: 2010-ஆம் ஆண்டு கணக்கெடுப்பு |  |  |
| --- | --- | --- |
| மலாய்க்காரர்கள் | 77,386 | 86.9% |
| சீனர்கள் | 8,628 | 9.6% |
| இந்தியர்கள் | 1,658 | 1.9% |
| மற்றவர்கள் | 1,395 | 1.6% |
# உலு பேராக் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) உலு பேராக் மாவட்டத்தின் கிரிக் மக்களவைத் தொகுதியின் நாடாளுமன்ற உறுப்பினர் அஸ்புல்லா ஒசுமான் (*Hasbullah Osman*) கடந்த 2020 நவம்பர் 16-ஆம் தேதி மாரடைப்பால் காலமானர்.  
மலேசியாவில் அவசரகாலம் நடைமுறையில் இருப்பதால் கிரிக் தொகுதிக்கான இடைத் தேர்தல் ஒத்தி வைக்கப்பட்டு உள்ளது.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# உலு பேராக் மாவட்டம்

## பேராக் மாநிலச் சட்டமன்றம்

பேராக் மாநிலச் சட்டமன்றத்தில் உலு பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# இலாட் பஜார்

**இலாட் பஜார்** (Laad Bazaar) அல்லது **சூடி பஜார்** என்பது இந்தியாவின் ஐதராபாத்தில் அமைந்துள்ள வளையல்களுக்கு மிகவும் பிரபலமான ஒரு பழமையான சந்தையாகும். வரலாற்று சிறப்புமிக்க சார்மினாரிலிருந்து செல்லும் நான்கு முக்கிய சாலைகளில் இது அமைந்துள்ளது.  
இலாட் என்றால் வளையல்களை உருவாக்க பயன்படும் அரக்கு எனப் பொருள். அதில் செயற்கை வைரங்கள் பதிக்கப்படுகின்றன. இந்த 1 கிலோமீட்டர் (0.62 மைல்) நீளமான வணிக வளாகங்களில், பெரும்பாலான கடைகள் வளையல்கள், புடவைகள், திருமணம் தொடர்பான பொருட்கள் மற்றும் சாயல் நகைகளை விற்கின்றன.  
இது பழைய நகரத்தின் திருமண ஆடைகள் வாங்குவதற்கான சந்தையாகும். சோனா பாய் எனப்படும் ஐதராபாத்து கண்ணாடி வளையல்கள் இங்கே கிடைக்கின்றன. பழைய நகரத்தின் இந்த வண்ணமயமான வியாபாரச் சந்தை சார்மினாரிலிருந்து வெளியேறும் தெருக்களில் ஒன்றில் செல்கிறது. வளையல்கள், திருமண ஆடைகள், முத்துக்கள், அத்தர் (வாசனை திரவியம்) மற்றும் பாரம்பரிய ஐதராபாத் கண்ணாடி மற்றும் கல் பதிக்கப்பட்ட வளையல்கள் அனைத்தும் இங்கு விற்கப்படுகின்றன.
# இலாட் பஜார்

## வரலாறு

குதுப் சாகிகள் மற்றும் ஐதராபாத் நிசாம்களின் காலத்திலிருந்தே இந்த சந்தை இருந்து வந்துள்ளது. இது சார்மினார், மக்கா பள்ளி வாசல், சௌமகல்லா அரண்மனை போன்ற அடையாளங்களுக்கு அருகில் உள்ளது.
# இலாட் பஜார்

## கடையில் பொருட்கள் வாங்குதல்

சௌடி பஜார் வளையல்களுக்கான முக்கிய சந்தையாகும். இது வளையல்கள், இரத்தினக்கற்கள், முத்துக்கள், நகைகள், வெள்ளிப் பொருட்கள், நிர்மல் ஓவியங்கள், கலம்காரி ஓவியங்கள், பீதர் கலன், கற்களால் பதிக்கப்பட்ட அரக்கு வளையல்கள் புடவைகள், கையால் செய்யப்பட்ட பட்டு, பருத்தி பொருட்கள், புரோக்கேட், வெல்வெட் மற்றும் தங்க சித்திரத்தையல் துணிகள், பாரம்பரிய காரா துப்பட்டாக்கள், அரக்கு வளையல்கள் மற்றும் வாசனை திரவியங்கள் ஆகியவற்றிற்கு பிரபலமானது.  
குறுகிய பாதையில் புர்கா உடையணிந்த பெண்கள், வளையல் கடைகள் மற்றும் மரத்தாலான பால்கனிகளுடன் பழைய கட்டிடங்கள், பேரம் பேசுதல் மற்றும் தடுமாற்றம் ஆகியவை இந்த சந்தையின் ஒரு பகுதியாகும். கடைக்காரர்கள் வாடிக்கையாளர்களை "வற்புறுத்தி அழைக்கும்" தந்திரோபாயங்களைப் பயன்படுத்துகிறார்கள். ஒரு ஊழியரை கடையின் நுழைவாயிலில் நிறுத்தி, அவ்வழியே செல்பவர்களை வலுக்கட்டாயமாக தங்கள் கடைக்குள் நுழையுமாறு அழைக்கிறார்கள்.  
க்கள்]]
குறுகிய வீதியில் கூட்டமாக இருப்பதால் ஆட்டோ ரிக்சாக்களும், கார்களும் சார்மினார் முனையிலிருந்து (விருப்பமான நுழைவாயில்) நுழைவதைத் தடைசெய்யப்பட்டுள்ளது. மேலும் பாதசாரிகள், மிதி வண்டி, மோட்டார் சைக்கிள் மற்றும் ஸ்கூட்டர்கள் மற்றும் சில நேரங்களில் சைக்கிள்-ரிக்சாக்கள் மட்டுமே நுழைய அனுமதிக்கப்படுகின்றன.  
இலாட் பஜாரின் தென்கிழக்கில் சௌமகல்லா அரண்மனை உட்பட பல்வேறு நிசாம்களால் கட்டப்பட்ட அரண்மனைகள் உள்ளன.